Γιώργος Πανάγος

Ο Γιώργος Πανάγος (1908 - 13 Δεκεμβρίου 1983) του Αριστείδη, ήταν Έλληνας διακεκριμένος δικηγόρος και πολιτικός, ο οποίος υπηρέτησε ως δημοτικός σύμβουλος και βουλευτής με την Αριστερά.

 Σταδιοδρομία
Γεννήθηκε στα Δαρδανέλια της Μικράς Ασίας το 1908. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 84, αρ. 817). Εγκαταστάθηκε νωρίς στη Θεσσαλονίκη και ακολούθησε νομικές σπουδές στην Αθήνα. Δικηγόρησε στη Θεσσαλονίκη. Ήταν πρόεδρος του συλλόγου προοδευτικών φοιτητών και εντάχθηκε στην Αριστερά (αρχικά ως μέλος της ΟΚΝΕ) και στο ΕΑΜ.Ράνια Βουργουτζή, "Η σύγχρονη ιστορία της Θεσσαλονίκης όπως την κατέγραψε ο Γιώργος Πανάγος", Μακεδονία, φύλλο 10-6-1992. Ως ποινικολόγος ανέλαβε την υπεράσπιση πολλών αριστερών. Κατά τις δικτατορίες του Μεταξά και των απριλιανών εξορίστηκε στον Άη Στράτη και στη Γυάρο και Λέρο αντίστοιχα. 
Στις εκλογές του 1964 εξελέγη βουλευτής Θεσσαλονίκης με την ΕΔΑ."EΔΑ 1951-1967 το νέο πρόσωπο της Αριστεράς" τόμοι 2 , εκδόσεις "ΘΕΜΕΛΙΟ".  Εξελέγη δημοτικός σύμβουλος της Θεσσαλονίκης και με δικές του ενέργειες ιδρύθηκε η ορχήστρα του Δήμου. Στην περίοδο της θητείας του στο Κοινοβούλιο τάχθηκε εναντίον της κατάργησης των τραμ.
Ανέπτυξε συγγραφικό και μεταφραστικό έργο. Στο ιστορικό μυθιστόρημά του "Ρέκβιεμ για τρεις γενιές" κατέγραψε την ιστορία της Θεσσαλονίκης της περιόδου 1880-1950. Μετέφρασε το έργο "Στη χώρα των νάνων" του Ανατόλ Φρανς.
Πέθανε στη Θεσσαλονίκη το 1983.Ριζοσπάστης, "Πέθανε ξαφνικά ο Γιώργος Πανάγος",  σελ. 11

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Θεσσαλονίκης
Κατηγορία:Μικρασιατικός Ελληνισμός